ما زلنا مع قصة ادم من سورة الحجر. ووقفنا في اللقاء السابق عند قول الحق سبحانه لما قضى قضاء كونيا وحكم حكما مبرما لا رجعة فيه ان ابليس من ومن المطرودين. قال فاخرج منها فانك رجيم. وان عليك اللعنة الى يوم الدين
فمازا كان رد هزا اللعين؟ الحقيقة احنا عندنا النقطة دي. رد ابليس قائلا قال ربي بما قال ربي فانظرني الى يوم يبعثون. قال انك من المنظرين الى يوم الوقت المعلوم. قال ربي بما اغويتني
لازينن لهم في الارض ولاغوينهم اجمعين الا عبادك منهم المخلصين. فينا وقفات الوقفة الاولى في قول الله عز وجل قال ربي فانظرني الى يوم يبعثون. ممكن اسأل سؤال يا اخواني كده. تخيل ابليس بيقول يا رب يعني ايه؟ عارف ربنا
وبيقول انظرني يعني بيدعي ربنا وبيقول الى يوم يبعثون يعني عارف ان في يوم اخر وانه بيؤمن بالبعس اهو طب امال ابليس كفر ليه على فكرة الوقفة دي مهمة جدا
ايوة ان في انواع للكفر. في انواع للكفر ربنا يعافينا واياكم. في كفر التكذيب وفي كفر الاعراض وفي كفر الجحود وفي كفر الاباء وفي كفر الاستكبار تمام كده؟ في كفر النفاق
ففي انواع للكفر ابن القيم زكرها في آآ مدارج السالكين ست انواع من انواع الكفر. طب الكلام ده فايدته ايه؟ فايدته اولا ان انسان يشفق على نفسه. يعني ممكن واحد يكون عارف ربنا. واحد بيقول لا اله الا الله. ممكن واحد بيصلي
بس ييجي في وقت من الاوقات ينتفع عنه انقياد القلب. يتكبر على ربنا سبحانه وتعالى بتبان كتير جدا دي فين؟ في ناس بقى اصحاب المناهج المنحرفة اللي هم يتسمون باسماء المسلمين و
لا يجاهرون بالبراءة من الاسلام الواد ده اسمه محمد اسمه احمد اسمها فاطمة اسماء المسلمين. وبعدين يطلع يقول مش عايز حد يزايد على اسلامي انا مسلم احسن من اي حد. بس الكلام اللي في القرآن ده ما عدش ينفع. طب حكمه ايه لما يقول كلام في القرآن ده ما عدش ينفعه
ده كفر من انهي نوع بقى انواع الكفر بقى؟ اه كفر الاباء ده وهو بيقول ده قرآن هو ما بيكزبش ده بيقول ده قرآن. وبيقول اللي نزله ربنا زي اللي ييجي يتكلم مسلا في اه مسألة تحريم الزنا. او تحريم اللواط اللي هم بيسموه المسلية اللي هو الشزوز. بيسموه
المسلية باسم لطيف كده عشان ايه يروج على الناس. يقول لك لأ هو عارف ان ربنا حرمه لك ربنا حرمه ماشي السكان ده ما يلزمناش احنا كمجتمع متحضر يلزمنا ان احنا نسمح للناس بكل حاجة. ونتعامل معه بحقوقه كاملة
وما يتعاملش في المجتمع لانه درجة تانية. وما تعاملش على ان هو اقل من باقي الناس اللي حوالين منه. ياخد حقوقه كاملة. يبقى ممكن واحد يقول لك ما تزايدش على اسلامه
انا بقول لا اله الا الله زيي زيك ونقول له الكفر مش بس التكذيب الكفر مش بس انك تقول ما فيش اله. ده ابليس اهو رأس الكفر في الارض كلها
الدنيا كلها ابليس اهو بيقول ربي فانزرني وبيقول يوم يبعسون الراجل ده ده برضو فيه رد على الجهمية. اللي عندهم خلل في تعريف الايمان بيقولوا الايمان هو المعرفة تقول لهم طب هو ابليس ما كنش عارف ربنا
هو ابليس ما كنش عارف ربنا اليهود والنصارى ما كانوش عارفين ان فيه ربنا سبحانه وتعالى يبقى لأ في انواع كثيرة للكفر وينبغي للمرء ان يحترز منها حتى لا يخرج من دين الاسلام
وهو لا يشعر او وهو غير مكترث يبقى قال ربي فانظرني الى يوم يبعثون. سانيا لما دعا ابليس ربه فقال انظرني الى يوم يبعثون يعني امهلني لا تعاجلني بالموت. اخرني
الى يوم يبعثون. يعني لحد يوم القيامة فربنا سبحانه وتعالى قال له ايه؟ فانك من المنظرين. يعني من المؤخرين الممهلين. الى يوم الوقت المعلوم الذي يعلمه الله عز وجل هو يوم القيامة ان فرض الله بعلمه
في خمس لا يعلمهن الا الله. ان الله عنده علم الساعة وينزل الغيث ويعلم ما في الارحام. وما تدري نفس ماذا تكسب غدا وما تدري نفس باي ارض تموت تموت الله سبحانه وتعالى اختص بعلم الايه؟ علم السعي. طيب
ايه فائدة الايمانية هنا؟ لما انت تقعد تسمع الاية ديت كده وتسمعها بقلبك الدنيا دي عند ربنا تساوي ايه يعني؟ الدنيا دي عند ربنا تساوي ايه؟ لما ابليس يسأل ربنا الدنيا يقوم ربنا يديها له كاملة يعيش لحد الاخر. ما يموتش
سبحان الله! الدنيا ديت كما صح عن النبي عليه الصلاة والسلام لو كانت الدنيا تساوي عند الله جناح بعوضة ما سقى كافرا منها شربة ماء. الدنيا دي اللي احنا بنزعل جدا جدا عشانها. الدنيا دي اللي احنا بنقطع ارحامنا عشانها. الدنيا دي اللي بتحملنا على الكذب والغش
الدنيا دي بتحمينا على الحسد. الدنيا دي اللي بتحملنا على سفك الدماء وتقطيع الارحام. الدنيا دي اللي ما تساويش عند ربنا حاجة. اللي لما ابليس قال له انا عايز الدنيا قال له خليك للاخر. لا تساوي عند الله جناح
بعوضة لزلك خد في زهنك كده الدنيا يعطيها الله عز وجل من يحب ومن لا يحب واما الاخرة فيعطيها الله عز وجل فقط من يحب. قال جل وعلا والاخرة عند ربك
للمتقين والاخرة عند ربك للمتقين. فالانسان العاقل يحسب بقى الدنيا دي كتير مننا بيجري فيها ويسعى بكد بيجتهد. بيكون التمن للاسف دينه. بيكون التمن تضييع صلاة الجماعة يكون التمن آآ وقوعه في محرمات كسيرة بالنزر وباللسان والازن والمال المحرم وغير زلك. عشان ايه يعني
الدنيا دي كلها في النهاية ستنتهي كما قال الامام احمد مركب دون مركب وملبس دون ملبس ومأكل دون مأكل والكل يصل. امبارح او النهاردة بلاش امبارح النهاردة اللي من ثلاث اربع ساعات بس اتغدى
اه غداء فاخر جدا جدا على مأدبة يعني فاخرة جدا. واللي اتغدى غداء متواضع جدا. فيه فرق بينهم الان اللحزة دهيه ما فيش فرق عشان كده بقول لحضرتك الان. لأ كلام الشيخ مصطفى صح. هو بيقول ايه؟ في فرق ساعة الاكل
حاسة التزوق بتبقى اللي مسئولة عن تزوق ايه؟ اللسان. فبمجرد ما عدى اللسان ما عدش تزوق هو ده الواقع ده حقيقي فعلا انتم اقعدوا تقولوا دلوقتي انت حاسس في بقك بطعم ايه؟ مش عايز حاجة ويضحك على نفسه ومش حاسس بطعم حاجة
اه ازا كان بقى هيعيش على زكريات السعادة بتاعة الساعتين اللي فاتوا دي حاجة تانية. يعني ايه؟ يقول افتكر بقى لكن فعليا هو هو يعني ما ادخرش شيء من الامر
ففكرة بقى ان الانسان لما يقرأ اية زي ديت وفعلا يقيم نفسه ويقيم حياته ويشوف قلبه قلبه موزع لو عملنا له نسبة بيانية كده متوزع ازاي انت عندك حديس محكم قال صلى الله عليه وسلم من اصبح والاخرة همه
جمع الله عليه شمله وجعل غناه في قلبه واتته الدنيا وهي راغمة ومن اصبح والدنيا همه فرق الله عليه شمله وجعل فقره بين عينيه ولم يأتيه من الدنيا الا ما قسم له
السؤال بقى انت الان لما لما تبص انا انا وانت نبص لنفسنا كده الدنيا اللي احنا بنصبح الصبح كده كل الناس ياخدوا هتاخده في الدنيا كل واحد هيقوم الصبح هياخده في الدنيا يطلع في سوق الدنيا. هيتاجر مع ربنا هيتاجر في آآ عمره هيتاجر في حسناته. هيعمل ايه
يا ترى انت يا تستحق منك قد ايه انشغال قلبك تفرقه على الدنيا ولا اجتماع قلبك واجتماعه على الاخرة؟ انتبه الامر ده. يبقى دي كانت الوقفة التانية. قال رب فانظرني الى يوم يبعثون
حسون قال فانك من المنظرين. الى يوم الوقت المعلوم. اللي هو يوم القيامة. الوقفة التالتة. ربنا بيقول لك هنا في الحوار اللي انت ما سمعتوش وما شفتوش. يا ابن ادم قضية ابليس
وبقاؤه معك في الدنيا هتفضل لحد يوم القيامة فاللي مستني انه يتوب او مستني انه يستقيم او مستني انه يرجع لربنا لما ابليس يسيبه في حاله امتى يرجع لربنا ما فيش بقى. لو بيدور على المستحيل كده
ايه اللي مأخرك عن التوبة؟ اصل في شياطين بتضلني. الشياطين تفضل موجودة. ايه اللي مأخرك عن التوبة؟ النفس الامارة بالسوء هتفضل موجودة ايه اللي مأخرك عن التوبة؟ الدنيا بزخارفها وبشهواتها هتفضل موجودة
ايه بقى يبقى لازم من الان تعلم ان المطلوب منك هو اقامة الدين والتعبد لله رب العالمين في وسط الواقع اللي انت عايش فيه ده يبقى انت افتكر تاني ان ربنا سبحانه وتعالى لما اراد خلق الخلق ودي احنا بندافع الحلقات بتاعة سورة البقرة قال
اني جاعل في الارض خليفة. قالوا اتجعل فيها من يفسد فيها ويسفك الدماء ونحن نسبح بحمدك ونقدس لك. قال اني اعلم ما لا تعلمون. الملايكة بتتعجب طب يا رب انت هتخلق نوع من الخلق يقع منهم سفك للدماء ويقع منهم فساد في الارض فساد في العقيدة وفساد في العبادة
وفساد في الاخلاق. وموتوا بعض. طب ليه؟ على سبيل التعجب. لان الملايكة لا يعصون الله ما امرهم فربنا بيقول لهم اني اعلم ما لا تعلمون. كما ورد عن السلف في تفسيرها بقى اني اعلم ان سيكون منهم انبياء. وصالحون وشهداء ومؤمنون
يعني ربنا سبحانه وتعالى له الحكمة البالغة يحب ان انت كابن ادم تقع منك العبادة في وجود ابليس ان انت كابن ادم تقع منك العبادة في وجود النفس الامارة بالسوء. ان انت كابن ادم تقع منك العبادة في وجود شياطين الانس
اللي بيحاولوا يضلوك عن السبيل. يبقى انت انتبه كويس جدا. اللي منتظر ومؤجل الاستقامة والتوبة بنقول له انت منتظر السراب فيش يوم هيجي وابليس ينام زي ما سئل الحسن اينام ابليس؟ قال لو نام ابليس؟ لاسترحنا. هو لا هينام ولا هيموت لحد يوم القيامة. هو قاعد لك. دي قضيته
وربنا قضى هزا القضاء. واحد يقول لك طب ربنا قضى ليه كده؟ ليه ربنا قضى كده؟ عشان تمتحنك عشان يختبرك امال انت متوقع انك تدخل جنة عرضها السماوات والارض ببلاش
امال انت متوقع ان انت تدخل جنة فيها من كل اصناف النعيم بدون اي مجهود وبدون اي بزل. سبحان الله! وبعدين يا اخي لا يسأل عما يفعل وهم يسألون. ربنا سبحانه وتعالى له الحكمة
بالغة انت المطلوب منك كعبد انك دخلت الامتحان. ودايما دايما بقول لاخواننا عمر واحد فينا بيختار الاسئلة اللي تجي له في الامتحان يا اخوانا عمر واحد فينا مهما كان مزاكر مهما كان متفوق وداخل امتحان بيختار الاسئلة اللي تيجي له
تخيل مسلا واحد قاعد في لجنة الامتحان كده وبيقول للمراقب لا لا لا الاسئلة دي مش دي اللي انا عايزها اقول له نعم يا اخويا مش دي اللي انت عايزها هو انت عايز ايه؟ هو انت هو انت اصلا عندك اختيار انك تختار سؤالك اللي تمتحن فيه
امال انت المطلوب منك كطالب ايه العقلاء كلهم هيجمعوا عليه انك تزاكر وتجتهد وتستعد. ده المطلوب منك تزاكر وتجتهد وتدخل تحج. ده المطلوب منك. ما تقعدش تدور في حاجات مش بتاعتك
انت الاسئلة اللي ربنا حطها لك من ضمنها ان ابليس عايش لك لحد يوم القيامة. لا هيسيبك نهار ولا هيسيبك ليل. اتعامل مع الامتحان كده تعامل مع الواقع كده عشان كده بيقول لك فايدة الوقوف مع ايات القرآن ربنا بيقص عليك آآ حوارات واخبار وانباء انت لم تشهدها بس بيفهمك معركة هتمشي
ازاي بيفهمك طبيعة الصراع هتكون ازاي قال فانظرني الى يوم يبعثون قال انك من المنظرين. برضو الوقفة المهمة هنا الاخ اللي مأخر العمل للدين لحد هيجي وقت ويحس ان قلبه ارتاح شوية
مؤخر العمل للدين. لو بينفع لو بيصلي امام مأخر صلاة الامامة. لو بيخطب جمعة مأخر صلاة خطب الجمعة. لو له في العمل الاجتماعي لو في باب النفقة لو في باب
الصدقات لو في اي باب من ابواب الخير تعليم الناس الدين امر بالمعروف والنهي عن المنكر انت عطلان ليه يا اخي انت مستني ايه لأ اصل انا حاسس ان حالي مش كويس
ومستني محل يبقى كويس هيبقى حالك كويس ازاي وانت ما بتعملش انت متأخر ليه ما هو الشيطان مش هيسيبك الشيطان قاعد الى يوم الوقت المعلوم اللي هو يوم الايه؟ يوم القيامة
دي امر في غاية الاهمية. قال بعد زلك ابليس عليه لعنة الله قال ربي بما اغويتني لازينن لهم في الارض ولاغوينهم اجمعين. ربي بما اغويتني قلنا الباقي هنا اما للقسم انه بيقسم
لله عز وجل اللي هو الغواية او الباء هنا بقى السببية يعني بسبب ما اغويتني وده تلمح فيه سوء الادب والكبر ورد امر الله عز وجل بيقول له ربي بما اغويتني
ابليس بيحتج بالقدر ابليس بيحتج بالقدر ودي كلمة حق يراد بها باطل رب بما اغويتني. طب انت اللي عملت في كده وده للاسف كتير مننا دي الحجة اللي على لسانه. الحجة الضاحضة الحجة الابليسية. تخيل يا اخي
الحبيب ان احنا كتير مننا عايز معادلة مستحيلة جدا عايز ايه؟ عايز يمشي اللي على مزاجه وينال كل رغباته المباحة والمحرمة. تمام ويدخل الجنة في الاخر طب ده ينفع ده حكمة ربنا تأبى زلك. عزة ربنا سبحانه وتعالى تأبى زلك. الله عزيز حكيم سبحانه وتعالى. لما يكون متصل
بالحكمة متصف بالعزة لا يمكن ده يحصل هو ده للاسف اللي كتير مننا بيتكلم فيه. بيتكلم بيقول ايه بيقول انا ربنا يهديني هعمل ايه ربنا يهديني؟ يعني انت بتعمل المعاصي ليه؟ والله ربنا ما هدانيش لسه
مش دي على لسان كتير من الشباب دلوقتي يا اخوانا وعلشان كتير من الناس بيزهر نفسه في صورة المزلوم زي ما ابليس بيطلع نفسه مزلوم كده ان انا اعمل ايه؟ هو ربنا سبحانه وتعالى اللي قدر علي كده. وباقول لك الموضوع ده كلمة حق اريد بها باطل. ليه؟ هي كلمة حق لان لا يقع في هذا
كون الا ما شاء الله ما شاء الله كان وما لم يشأ لم يكن يعني ما فيش حاجة هتقع في الكون طاعة او معصية الا بمشيئة الله طب اريد بها باطل ليه
لانه بيحتج بها على المعصية بتاعته انها مسوغ اهل السنة بيقولوا ايه؟ صل على النبي كده. صلى الله عليه وسلم. بيقولوا القدر يحتج به في المصائب ولا يحتج به في المعائب
از ان المطلوب من المكلف الانتهاء عنها شرعا. يعني ايه الكلام ده بقى القادر يحتج بالمصائب واحد بيقولوا له الحق آآ عربيتك اتخبطت قل الحمد لله. قدر الله وما شاء فعل. الحق حد قريبك حصلت له مشكلة. الحق واحد قدر مصيبة. يبقى
احتج فيها بالايه؟ بالقدر. امال واحد بيشرب خمرة ويقول قدر الله وما شاء فعل على اللي انا بعمله ده. واحد بيقع في الفاحشة وقدر الله وما شاء فعل. اعمل ايه بس؟ اعمل ايه
اعمل ايه ربنا يهديك مش هقول لك حاجة تانية لا يمكن انك تحتاج القدر هنا لان ربنا امرك شرعا انك تنتهي عن زلك يقول لك طب ما هو الحجة الابليسية بقى. ما هو ربنا لو كان اراد انه يمنعني كان منعني
هنا الضلال بيقع في نقطة مهمة جدا. انهم بيجعلوا المشيئة بمعنى المحبة بيجعلوا المشيئة بمعنى المحبة وده منشأ ضلال الفرق اللي ضلت في القدر. الفرق اللي بصت بعينيها على نصوص الامر والنهي وعظمت الامر
جدا قالوا مستحيل يكون ربنا بيحب الشر مستحيل يكون ربنا بيحب الفساد. لان ربنا في القرآن قال ايه؟ والله لا يحب الفساد والله لا يحب الكافرين يبقى ربنا بيحبهمش بناء على ان عندهم المشيئة بمعنى المحبة قاموا قايلين ايه؟ ازا
لا يقع في الكون فساد ولا شر ولا كفر بمشيئة الله. فنفوا ان ربنا سبحانه وتعالى يكون خالق افعال العباد. وان مشيئته نافزة في وقوع هزه الافعال الايه؟ الزي لا يحبه الله سبحانه وتعالى. الفريق التاني
نزروا لنصوص قدر والمشيئة القاهرة انما امره اذا رأى شيئا يقول له كن فيكون. وان ما فيش حاجة هتقع في الكون الا بمشيئة الله فعندهم المشيئة بمعنى المحبة قاموا قايلين ايه
يبقى المعاصي والمفاسد والفواحش والمنكرات ربنا بيحبها. الفريقين ضلال وسبب ضلالهم حاجة واحدة انهم خلوا المشيئة معنى المحبة. لأ احنا عندنا حاجتين في الشرع. وصفتين لربنا سبحانه وتعالى. صفة المحبة
صفة المشيئة المحبة متعلقة بالحاجة اللي ربنا سبحانه وتعالى بيشرعها. يعني ينزلها في الكتب على السنة الرسل. ويأمرك بها ويحاسبك ويكون الحساب عليها يوم القيامة اومال المشيئة متعلقة متعلقة بكل ما يقع في الكون. ودي من لوازم الربوبية. يعني ايه؟ يعني ما ينفعش يبقى رب
له صفات الربوبية الكاملة اللي يستحق بها العبادة والالوهية الا ازا كانت مشيئته ايه؟ نافزة. عشان كده حصلت منازرة لواحد من اهل السنة واحد معتزلي. معتزلة بقى اللي هم بيقولوا
قولوا ان ربنا سبحانه وتعالى لا يشاء الكفر ولا يشاء المعاصي ولا غير زلك. فبيقول سبحان من تنزه عن ارادة الفحشاء ده مين ؟ المعتزلة اهم. فقال له سبحان من لا يحدث في ملكه الا ما يشاء
يعني وانت بتنزه ربنا عن انه يشاء وقوع الشاه. انا بقول لك بقى لا يمكن ان في حاجة تقع في الكون اللي بمشيئته سبحانه وتعالى. فقام بقى بيحاول يلزم هزا العالم السوني بيقول له اتراه
يشاء ان يعصى انت عايز تقول ان ربنا بيشاء المعصية قال اتراه يعصى رغما عنه يعني لو انت عايز تقول ان هو المعصية هتقع غصب عنه ده انت ما انتاش عاقل للي انت بتقوله. عشان كده اسلم حاجة تطلع بها من الموضوع ده كله هي طريقة القرآن. قال الله
وما تشاؤون الا ان يشاء الله رب العالمين. طب عشان اريحك واقول لك ان انت مش مظلوم الانسان اللي مشيئته ملغية زي المجنون بيتحاسب ولا ما بيتحاسبش؟ ما بيتحاسبش مرفوع عنه التكليف
والانسان اللي مشيئته بالغيزة المكره برضو ايه؟ مرفوع عنه التكليف على تفاصيل في مسائل الاكراه. طب الانسان اللي مشيئته باقصى زي الطفل ليه مشيئة وعاقل بس مشيئته ايه؟ ناقصة. ما بتحاسبش
صح يبقى بالله عليك بقى واحد عنده زرة عدل يقول ان ربنا هو اللي جبرني اعمل كزا اعقل مش كده طب هقولك حاجة تانية اه احنا مؤمنين ان ربنا كتب في اللوح المحفوز كل اعمال الخلق. بس سؤال بسيط جدا. هو ربنا ما بيحاسبك بيحاسبك على الكلام المكتوب في اللوح المحفوظ؟ ولا بيحاسبك على
كتاب اللي انت امليته بافعالك. اللي انت قابلته بافعالك. مع ان ما فيش فرق بينهم. بس انت هتتحاسب على مين فيهم على اللي انت عملته علمت عملته. طيب سؤال تالت
فربنا سبحانه وتعالى لما نزل لي القرآن او نزل الكتب السماوية عموما وارسل الرسل. خدعوك ولا بينوا لك الطريق وقالوا لك ازاي تمشي بينوا لك الطريق ويقولوا لك ازاي تمشي. طب انت ليه بتحتج دلوقتي وتقول كده؟ عشان كده دايما ربنا سبحانه وتعالى وكزلك حقت كلمة ربك. يبقى
على اللزينة كفروا حقت كلمة ربك على الذين فسقوا. يبقى عشان هم فسقوا وكفروا حقت عليهم الكلمة. الكلمة دي حق مش باطل وعدل مش زلم منه سبحانه وتعالى واحد يقول لك طيب ما هو انا ربنا لو اراد انه يدخلني الجنة هيدخلني الجنة. نقول له يا اخي الحبيب ربنا يصلح حالنا وحالك. ربنا قدر الشقاوة
والسعادة باسبابها وانت نفسك في حياتك بتطبق القاعدة الصحيحة للقدر انت لما بتجوع بتفضل قاعد وتقول لو ربنا اراد ان انا اشبع هشبع ولا بتدور على الاكل عشان تشبع بتدور على الاكل عشان تشبع. يبقى ربنا قدر الشبع بسببه انك تاكل
فربنا قدر السعادة اللي هي الجنة باسبابها اللي هي الطاعات وربنا قدر الشقاوة باسبابها اللي هي معاصي والمخالفة لامر الرب جل وعلا طب ازيدك من الشعر بيتا واحد طالب بيمتحن بيزاكر يعني
ييجي يقول لك انا مش مزاكر السنة دي ما تزاكر يا ابني. يقول لك لو ربنا اراد ان انا انجح هنجح ربنا اراد ان اسقط هسقط. نقول له ما هو في علامة دلوقتي ان انت ماشي في سكة الايه
السقوط لان ربنا لو قدر لك النجاح يقدر لك النجاح بايه؟ باسبابه. لما يقدر لك الصوت هيقدر لك الصوت بايه؟ باسبابه. يبقى انت اللي يلزمك انت كعبد عاقل بيلتزم بالشرع يعمل ايه؟ يعمل اللي ربنا قال له عليه. ياخد الاسباب
طب ابليس هنا هو ربنا خدعه؟ حاشا لله؟ وربنا ضله؟ يعني ربنا سبحانه وتعالى آآ امروا بامر مخالف للي ربنا اراده لأ. ربنا امره زي باقي الملايكة. اسجدوا لادم وسمع الامر
وكان له الارادة والمشيئة لكنه جهد واستكبر وابى فغوي سؤال هل اللي ابليس عمله ده عمله غصب عن ربنا؟ حاشا لله حاشا لله يبقى كده هنطلع من الكلام ده بنتيجة مهمة جدا. ان الاعمال اللي ربنا بيشاء وقوعها في الدنيا او في الكون عموما نوعين. اعمال ربنا بيحبها لزاتها زي الصلاة
قراءة القرآن والذكر الايمان عموما باعماله المختلفة واعمال تانية ربنا لا يحبها لزاتها زي الكفر والشرك والفسوق طب ربنا بيشاء وقوعها ليه لانها تفضي الى ما يحبه الله لانها تفضي الى ما يحبه الله. يعني الكفر هيفضي الى ما يحب الله؟ اه طبعا
شف ابليس ده وجوده ده كان سبب في ايه؟ كان سبب ان في ناس تضل وبعدين تتوب وربنا بيحب ايه؟ التوابين. ابليس ده وكان وجوده سبب ان في ناس تبقى جنود له مخلصين
وبعدين يحاربوا اهل الايمان. فاهل الايمان يضحوا بنفوسهم. ويقتلوا في سبيل الله. وربنا بيحب الايه؟ الشهداء. ويحب الزين يقاتلون في سبيله صفا يبقى كان وجود ابليس ووجود الكفر ده ترتب عليه حاجة ربنا بيحبها ولا لأ؟ عشان كده تفهم الدعاء الجميل والزكر
والخير كله في يديك والشر ليس اليك سبحانه وتعالى. فليس في صفات الله شر كل صفات ربنا الصفات الذاتية والفعلية كلها صفات ايه؟ خير وخلق ربنا للشر خلق للشر ده صفة اهو صفة الخلق خير الشر ليس
اليك الخير كله في يديك سبحانه وتعالى وليس في مخلوقات الله شر محض اي مخلوق من مخلوقات ربنا مهما كان فيه فساد لابد ان يكون فيه حكمة. هتفضي الى ما يحبه الله عز وجل. علمها من علمها
وجهلها من جهلها خلصت الكلام عشان اختم النقطة ديت اللي بيحتاج بها كتير مننا يقول لك انا عايز آآ انا مزلوم انا لو ربنا هداني نقول له اولا ربنا في القرآن نفى الهدى عن مين
قال والله لا يهدي القوم الايه الظالمين. والله لا يهدي القوم الفاسقين. ما فيش واحد ربنا هيزلمه ومن يعمل من الصالحات وهو مؤمن فلا يخاف بخسا ولا فليخافوا ظلما ولا هضما
وفي الاية الاخرى في سورة الجن فمن يؤمن بربه فلا يخاف بخسا ولا رهقا هيعمل من الصالحات وهو مؤمن مش هيتزلم مش هيتظلم فاوعى تتعامل مع ربنا بسوء الزن فلا تظن بربك ظن سوء فان الله اولى بالجميل. وافضل فاكر المسال اللي هقوله لك ده عشان يطرد عنك اي وساوس
مسال علاقة العمل بالانسان الاب او الرجل والمرأة تزوجوا وانجبوا طفل هسألك اسئلة وتوصل معي للحل مين اللي خلق الرجل مين اللي خلق المرأة؟ ومين اللي خلق الطفل؟ متأكدين كلكم؟ سبحانه وتعالى طبعا ما فيهاش شك دي. طيب اللي هو الرجل والمرأة مسئولين عن وجود الطفل ولا ما لهمش
مسؤولية مسؤولية حقيقية. مسؤولين عنه صح ولا لأ حلو. شيل الراجل وحط الانسان وجيل المرأة وحط المشيئة مشيئة الانسان. وشيل الطفل وحط العمل اللي بيقع منك يبقى انت ومشيئتك وبيقع منكم. ربنا خالقكم انتم التلاتة
بس انت مسؤول عن العمل مسئولية حقيقية ولا لأ بس كده يبقى قضية القدر باختصار. طبعا القضية قضية علمية وقضية مهمة. وتحتاج تبرز بنوع من التأني ونوع من الايه؟ من
بس ده اجمالا عشان بس ربنا بيضربها لك في القرآن في كزا موضع. ان التشكيك في القدر دي سنة ابليس. ودي طريقة ابليس. الزهور بمظهر مظلوم. قال ربي بما اغويتني
انت رب اللي اغوتني وقلنا المسألة دي كلمة حق يراد بها؟ باطل. هو مسئول عن تصرفه ومسئول عن تصرفه. يستحق انه يتحاسب عليه يستحق انه يتحاسب عليه طيب قال ربي بما اغويتني لازينن لهم في الارض ولاغوينهم اجمعين. الا عبادك منهم المخلصين
فين الوقفة التانية هنا او الفائدة التانية في الاية ديت؟ قوله لازينن لهم في الارض. ابليس بيقول كده بيرد على ربنا بسوء ادب وكبر وصلف بيقول له يا رب انا هزين لهم في الارض
بالله عليك يا اخي اي واحد فينا عاقل وعايز فعلا ينصح لنفسه. وعايز فعلا يسلم من كيد ابليس مش يتعلم الخطط والمكر ده ابليس بيقول لا ازينن لهم في الارض. يعني ايه يزين
يعني يزين الكفر والفسوق والعصيان بمراتبه المختلفة اول حاجة ان يسميه بغير اسمه تاني حاجة ان يحول هزا الكفر والفسق والفجور والعصيان الى معاني اخرى وتبديل حقائق في نفوس الناس
يزن كده. خد مسال من اللي ابليس عمله بالتزيين ده ربنا ضربه لنا برضو. قال يا ادم هل ادلك على شجرة الخلد وملك لا يبلى. ما قالوش الشجرة دي ايه
شجرة الهلاك اللي هتطلعك من الجنة انما قالوا شجرة الايه؟ الخلد وملك بيزينها له اي واحد بيشرب مخدرات عمر الشيطان يقول له المخدرات دي هتدمر جهازك العصبي. المخدرات دي هتدمر قلبك وكبدك. المخدرات دي سكتها في الاخر لما تمد الخط على استقامته واحد من اربعة
هي منتحر يا مجنون يا مسجون يا مقتول دي اخرها لما تمد الخط على استقامته يا بينتحر يا بتجنن يا بيتسجن يا بيتقتل اخرها كده. عمر الشيطان هيقول لك الكلمتين دولت
يقول لك ده لا يقول لك ده لحزة الانتشاء في لحزة اللي هو بيسموها الدماغ اه اصل هي دي هي في الطب بلا تعريف يعني. المهم يعني اللحزة دي اللي هيوصل لها العقل والزهن دي تساوي الدنيا كلها بما فيها. ايه ده؟ ولا اي حاجة
عشان كده ممكن واحد اللي يبتلى هزا البلاء وربنا يعافينا يضحي بالدنيا كلها. بيضحي بابوه وامه يضحي بمراته محمي عياله محي بوظيفته اهم حاجة ما بيحبش غير المخدر. ده اللي بينه وبينه علاقة كويسة. ده كله ايه
تزيين شيطان هو البنت اللي بتقع في الخطيئة او الولد اللي بيقع في الخطيئة الرجل او المرأة هو الشيطان يجي يقول له خلي بالك دي لزة حقيرة. لا تتعدى بضع دقائق
وساعات بضع سواني وممزوجة بالالم ومع زلك يعقبها فضيحة الدهر وممكن السكة دي سكة الفاحشة دي اخرها قتل او انتحار او بلوى سودا او فضيحة والعياز بالله. عمر الشيطان يقول كده يبقى ما حدش يعمل فواحش
امال شيطان ايه يزين له شيطان يزين للانسان الحسد على انه تنافس واخدم الاسباب يزين له الرشوة على انها هدية يزين الكفر على انه قبول بالاخر يزين المنكرات والشزوز والحاجات دي كلها على انها تمدن
ومراعاة لحقوق الانسان يزين دي وظيفته يجي على الطاعات ويزين لك تركها ويجي على المعاصي ويزين لك فعلها والانسان فينا بيتخدع بمزاجه انت معقول كده؟ اه والله معقول كده. انت عارف انت ما بتتخدعش بمزاجك ربنا ما يحاسبكش
برضو عشان تبقى عاقل بس لو انت ما بتتخادعش بمزاجك ربنا مش هيحاسبك يعني ايه يعني الشيطان ما لوش تسلط على بني ادم قال عز وجل ولقد صدق عليهم ابليس ظنه فاتبعوه الا فريقا من المؤمنين
وما كان له عليهم من سلطان الا لنعلم من يؤمن بالاخرة ممن هو منها في شك. وربك على كل شيء حفيظ. الشيطان يملك ايه يملك انه يوسوس بس لا يملك ان هو يكرهك على الفعل. اتفقنا ان المكره مش يتحاسب
الشيطان لا يملك ان هو يكرهك على الفعل. يوسوس لك بس طب وتقول لي وانا اهبل؟ لا انت مش اهبل بس انت بتسمع كلامه. بالزبط زي صاحبك اللي بيقول لك تعال سبك من السكشن النهاردة وسيبك من المحاضرة النهاردة وتعال نروح نسافر في الحتة الفلانية
هو انت اهبل انت مش اهبل بس انت بتسمع كلامه. ولما تيجي تسقط اخر السنة هتبقى سماها ايه دفعت نتيجة اللي انت سمعت كلامه فيه. فانتبه يبقى هو يملك انه يعمل ايه؟ يعرض عليك الموضوع ويزينه لك
ويوسوس لك ويستغل انه يضخم لك الامر يحاول يكزب عليك وانت بتتخدع بمزاجك عشان كده انت مسئول عن تصرفاتك. قال ربي بما اغويتني لازينن لهم في الارض. تزيين. التزيين ده لحد ما يحول الارض
امر انه يقلب الحقائق المنكر لمعروف والمعروف لمنكر. ويحاول يغير حقائق الحاجات دي في نفوس الناس وبالتغلب على الامر ده يكون ازاي التغيير العمر ده يكون ازاي بحاجتين القوى العلمية والقوى العملية
القوى العلمية والقوى العملية ورحم الله ابن القيم في الكتاب الفز بتاعه كتاب طريق الهجرتين لما قال كده ان كل انسان له قوتين قلبه ده وهو ماشي في طريق ربنا له قوتين. قوة علمية تبصره وتهديه
انت عايز تسافر من هنا تروح القاهرة لازم تبقى عارف الطريق وعارف هتمشي من انهي مكان بالزبط قوة عملية تعرف الطريق سماته ايه هتمشي فين؟ تبصره وتهديه وقوة عملية تحركه وترقيه انك لازم تتحرك فعلا بقى تنزل من على السرير وتقوم واحد حافز الطريق من هنا للقاهرة بس كسلان يقوم من النوم هيوصل مش هيوصل فلازم الاتنين
لازم تكون عارف الطريق ولازم تكون عندك ارادة وتتحرك وتنزل تمشي في الطريق. فالمطلوب الاتنين دولت الانسان عشان يسلم من كيد الشيطان وتزيينه. لان الشيطان بيزين لك حاجتين اما الايرادات الفاسدة ان يخليك تحب الكفر. تبقى عارف ان الكفر تحبه
او تحب الفسوق كبائر او تحب العصيان سائر المعاصي يبقى فساد في ارادة القلب. واما انه فساد في التصور يخليك يلتمس عليك الامر هو الخير ايه والشر ايه؟ هو الصح ايه والغلط ايه؟ النور اللي جوة قلبك تطفيه. تبقى بالدنيا مشوشة عندك مش واضحة
فانت عشان تتغلب على الموضوع ده يبقى تعمل حاجتين. القوة العلمية تتعلم الطريق. ده تتعلمه بايه؟ بالوحي الاية والحديس وتضبط فهمهم بفهم خير الخلق الزين زكاهم النبي صلى الله عليه وسلم. خير الخلق بعد الانبياء والمرسلين. هم الصحابة. ومن حمل المنهج والدين
بعدهم من التابعين والتابعين لهم باحسان رضي الله عنه يبقى انت ده النور اللي هينور قلبك دي البصيرة. دي تبقى عارف ايه لوازم الطريق. تبقى عارف ايه الصح وايه الغلط؟ طب وبعدين
القوى العملية اللي هو الاصلاح ارادة الخير. كلنا عارفين ان القرآن كويس. طب ما نقراش قرآن ليه؟ كلنا عارفين ان صلاة الليل من من من اجل القربات طب ما بنصليش بالليل ليه؟ القلب ضعيف
ما فيش قوة عملية. طب انا عايز القوة العملية دي تحصل عندي اعملها ازاي؟ بالدعاء بالافتقار الى الله عز وجل والتوكل عليه. بالمجاهدة الصبر بالاستعانة بالله عز وجل بالرفقة الطيبة
بعدم اليأس دي كلها توصلك في ان هي يبقى عندك قوة عملية حقيقية عندك قوة عملية ارادة الخير وترك الشر قال يا ربي بما اغويتني لازينن لهم في الارض ولاغوينهم اجمعين الا عبادك منهم المخلصين
في القراءة التانية المخلصين دلوقتي ابليس حدد نطاق عمله قال انا هشتغل على كل بني ادم. ابتداء من ادم عليه السلام الى كل البشر بس في ناس مش هعرف اشتغل معهم
في موانع بتمنعهم مني الناس دول مين؟ فيهم تلت صفات في الاية بالقراءتين اول صفة ان هم عباد الله تاني صفة ان هم مخلصين بالكسر تالت صفة على القراءة التانية انهم مخلصين. يعني ربنا اخلصهم لعبادته وطاعته. يبقى فعلا اللي بيعييه
المحاربة مع الشيطان واللي بيعييه المعاصي اللي بيقع فيها واللي بيعييه الانحراف والتفلت والغواية يعمل ايه ياخد بالتلات بالتلات صفات دولت. اول صفة العبودية ربنا سبحانه وتعالى في سورة الزمر بيقول اليس الله بكاف عبده
بلى ويخوفونك بالذين من دونه. ومن يضلل الله فما له من هاد. ابن القيم رحمه الله بيقول في كتاب الوابل الصيب للكلمة الطيب بيقول اليس الله بكاف عبده قال فبقدر العبودية تكون الكفاية
بقدر العبودية تكون الكفاية. هيكفيك ايه؟ كل حاجة هيكفيك الدين هيكفيك همك هيكفيك وساوس الشياطين. هيكفيك شياطين الانس هيكفيك الظالم هيكفيك فتن الشهوات هيكفيك فتن الشبهات. السؤال اليس الله بكاف عبده؟ بلى. ربنا يقدر يكفيك يقدر يكفيك سبحانه وتعالى. والكفاية
على قدر العبودية. يبقى اول صفة العبودية. يعني ايه العبودية؟ العبودية باختصار عشان ما ما نروحش كتير. ملازمة رضا الرب. في القول والفعل والترك. الظاهر والباطن تاني ؟ ملازمة رضا الرب في القول
والفعل والترك الظاهر والباطن نفسر التعريف. انا عايز احقق كلمة الا عبادك منهم المخلصين. ان انا اكون عبد لله احققها ازاي؟ ان انا اشوف فين رضا ربنا الاول واوافق هزا الرضا بالقول الظاهر. اي كلام هقوله بلساني اجتهد انه يوافق رضا ربنا
بناء عليه هيخرج من كده سب الدين اللي هو كفر والعياز بالله. هخرج من كده الفحش الكلام القبيح اللي بيتقال هيخرج من كده الغيبة النميمة كزب كل ده مش اللي بيعمل كده ما حققش العبودية باللسان
خلاص كده ادي واحدة يبقى بموافقة رضا الرب بالقول الظاهر والفعل الظاهر فعل الجوارح كله بالعينين واللسان والاذن والايدين والرجلين كل ده الرب قوله وايه وفعلا في الزاهر الصلاة والصيام والذكر والدعاء كل الخير
وبعدين والترك ايه الترك في الظاهر؟ اللي هيترك سفك الدم الحرام لله دي عبادة. اللي هيترك الزنا لا يترك الخمر لا يترك المخدرات. لا هيترك قتل كل بقى المفاسد والمعاصي اللي هيتركها. اكل الحرام الربا
ده ترك ظاهر لله عبودية وبعدين موافقة القول الباطل اللي هو قول القلب اللي هو التصديق واليقين والاقرار. قول القلب وبعدين عمل القلب زي الحب والخوف والرجاء والإنابة والرضا وترك القلب. القلب له طرق؟ ايوة طبعا
ترك الحسد وترك الكبر وترك العجب وترك الرياء. كده اسمها العبودية العبادة. يبقى دي اول صفة تخلصك من الشيطان. تبعد عنك الشيطان. خلي الشيطان ما يعرفش يدخل لك تبقى انت في حصن
تاني صفة الا عبادك منهم المخلصين. ان الانسان يخلص الاخلاص معناه تنقية العمل من شوائب النفس ومن ارادتها الفاسدة زي طلب المدح والفرار من الذنب وطلب المنزلة والوجاهة عند الخلق
اخلص العمل من كده والنفس بتجمح وتطمح عايزة تاخد حظها من اي عمل. النفس لو صلت قيام عايزة تاخد حظها من القيام اللي الناس تمدحها النفس لو حفزت القرآن عايزة تاخد حظها من حفز القرآن انه يقال قارئ. النفس لو انفقت في سبيل الله عايزة تاخد حظها ليقال جواد
بس لو الواحد طالع يجاهد في سبيل الله النفس عايزة تاخد حظها ليقال جريء. وليقال مجاهد فالنفس مش هتسيبك في حالك. هتقطع الطريق بينك وبين ربنا. النفس بتعشق المدح وتجتهد في الفرار من الزنب. طب الحل ايه؟ الحل انك تخلص العمل من الامر ده. لا تجعل المحرك لك على الفعل طلب المدح. ولا تحرك
ولا تجعل المحرك لك على ترك الفعل الزنب ابدا. اللي يحركك على الفعل والترك ربنا سبحانه وتعالى. بس. الاخلاص معناها نسيان نظر خلق بدوام النزر للخالق الناس بتبص لي ما يبصوا لي
مش ربنا شايفني مش ربنا بصير سبحانه وتعالى الناس سامعيني ما يسمعونيش مش ربنا سامعني يبقى انت تنسى رؤية الخلق ونزرهم وسماعهم لك بدوام النظر للخالق سبحانه وتعالى. الاخلاص بعوز مجاهدة. ويعوز دعاء ويعوز اخفاء للاعمال
وبيعوز عبادات كتير لان الاخلاص ده معنى بييجي في وعاء. ايه الكوباية وايه الاناء اللي اجيب فيه اخلاص؟ اقول لك انا اناء اسمه قيام الليل. الاناء ده لما لما تاخده هتجيب فيه اخلاص
اناء وعاء اسمه الصيام. تجيب فيه اخلاص صدقة السر تجيب فيها اخلاص ما هو الاخلاص ده كعمل قلبي مش هتاخده في حجرك كده لازم يكون فيه اناء بيحمله اللي هو الاعمال الايه؟ الظاهرة الطاعة
يبقى تحقيق الاخلاص. بصوا يا اخواننا المخلص يصل. المخلص يحفزه الله عز وجل. الاخلاص سيف لا ينبو. سيف كل ما تضرب بيقطع لا ينبو ما بيهيفش وجواد لا يكبو. طول ما انت ماشي به ما ما يتعطرش بك ابدا
الاخلاص مركب من ركبه لا يضل ابدا يا رب اجعلنا من المخلصين يبقى ده هيخلي الشيطان يبعد عنك. الشيطان المخلص ده اللي هو ارادته ربنا بس. الشيطان بيطفش منه. ما بيستحملوش. انفاسه تحرق
والشياطين النفس المخلص ده بعدوا ما يستحملوش طيب المعنى التاني والوصف التاني التالت بقى الا عبادك منهم المخلصين اللي ربنا اخلصهم ليه اللي هي اياك اه نعبد لا اياك نستعين
اياك نستعين المخلص ربنا اخلصك له ربنا وفقك ربنا عصمك انا عايزك تبص لحياتك كلها يا اخي الحبيب انا وانت كده نقسم حياتنا كلها لمواقف. ايا كان بقى الموقف دقيقة اتنين ساعة بس مواقف
وتعرف ان كل موقف ده انت لك فيه حال من اتنين ما لهمش تالت يا موفق يا مخزول فربنا يجعلنا من الموفقين يا موفق يا مخزول فكل لحزة من اللحزات بتمر عليك اجتهد
انك تقيس نفس بالمقياس ده. انا الان في حال توفيق ولا خزلان انا الان في حال توفيق ولا خزلان وراعي الامر ده راعي الامر ده اوعى اوعى آآ ان انت
تغفل عن المعنى ده يعني لو ربنا سبحانه وتعالى وفقني وعصمني هفلح؟ اه طبعا. طب ازاي يجيب توفيق ربنا هو ربنا بينزل توفيقه وينزل رضاه وبينزل عصمته على مين على القلوب النقية اللي تستحق كده. القلوب المتواضعة المتقشعة اللي فيها السكينة. بينزلها على الشخص المجتهد اللي بيبزل اسباب كتير قدام ربنا
ربنا من نفسه الخير يقوم ربنا يخلصه يصطفيه فنسأل الله سبحانه وتعالى ان يجعلنا واياكم من عباده المخلصين يبقى الا عبادك منهم المخلصين ربنا بقى قال له ايه قال هذا صراط علي مستقيم
وفيها تفسيرات قلناها المرة اللي فاتت بس فيها فوائد على التفسير الاول صراط علي مستقيم يعني الناس كلها ترجع لي يوم القيامة ودي لازم ما تفارقش قلبك عدم زكر الايه؟ عدم ترك زكر الموت
اتنين الفايدة التانية هزا صراط علي مستقيم يعني ربنا بيقول انا الزمت نفسي بالعدل والزمت نفسي الا اجعل للشيطان سوى الوسوسة ده الصراط المستقيم اللي هو زي اية سورة هود
قال ما من دابة الا هو اخذ بناصيتها ان ربي على صراط مستقيم وده بيخليك ايه؟ اعمل وما تخافش ما فيش حد هيضيع عملك. لا فيه سيئة هتتحط عليك انت ما عملتهاش. ولا فيه حسنة هتضيع منك انت عملتها
المعنى التالت هزا صراط علي مستقيم يعني آآ ان الصراط ده المستقيم ده اللي هيمشي عليه هيوصل لربنا سالم اللي هي زي اية سورة الفاتحة. اهدنا الصراط المستقيم وده يبقى معناه الانسان لا حيلة له في ان ينجو من بحار الفتن المتلاطمة الا بلزوم صراط الله. ايه الصراط الله عز وجل؟ اللي هو دلك عليه بالوحي
المنزل اية وحديس ومعصوم بعصمة اجماع الامة وفهمهم لهزا الايه؟ الوحي. القراءة التانية وان كان الاشهر هي القراءة الاولانية ديت قراءة تانية زكرها ابن كسير هزا صراط علي مستقيم هو معنى صحيح ان سورة علي يعني مرتفع كما قال عز وجل وانه في ام الكتاب لدينا لعلي حكيم. الصراط مرتفع اللي هيمشي على طريق ربنا ربنا هيرفعه
تقول ازاي؟ ما في ناس ماشية في طريق ربنا وبيتسجنوا. في ناس ماشية في طريق ربنا وفقراء. اقول لك الرفعة رفعة النفوس والقلوب. رفعة الاقدار في الملأ الاعلى. عند الله عز وجل وفي الصحف
اما الحال في الدنيا ما كان من ملك في الارض والله عز وجل يمقته ايه يعني العبرة عند الرب جل وعلا. فالصراط ده اللي هيبقى فيه هيعلو كما قال عز وجل ولا تهنوا ولا تحزنوا وانتم الاعلون ان كنتم مؤمنين
فايدنا الذين امنوا على عدوهم فاصبحوا ظاهرين. الزهور زهور حجة. زهور منهج. زهور سعادة وراح زهور منزلي عند ربنا سبحانه وتعالى. فهزا من لوازم هزا الطريق من صفاته. قال هزا صراط علي مستقيم ان عبادي ليس لك عليهم سلطان. الا من اتبعك من الغاوين. عباد
هنا في التفسيرين التفسير الاولاني هيكون معناها العبيد المربوبون. ما لكش عليهم تسلط الا الوسوسة بعد هيكون ازا الاستسناء متصل الا من اتبعك من الغاوين. ده استسناء متصل اهو والمعنى التاني الا عبادي ان عبادي ليس لك عليهم سلطان يعني عبادي المخلصين مش هتعرف حتى توصل لهم بالايه؟ بالوسوسة ولا الاغواء ولا الاضلال
الا من اتبعك من الغاويين تكون ايه اللي هي بمعنى لكن استسناء منقطع لكن من اتبعك من الغوين يمكن ان تتسلط عليه. سم ختمت هزه الايات الترهيب الشديد وان جهنم لموعدهم اجمعين
لها سبعة ابواب لكل باب منهم جزء مقسوم. الانسان لو حطه قدام عينيه جد كويس جدا ان فيه يوم القيامة مصير. يا الجنة يا النار. ولا قدر الله لو دخل النار ده الخزي قال الله عز وجل
الم يعلم الم يعلم بانه من يحادد الله ورسوله فان آآ له نار جهنم خالدا فيها. ذلك الخزي الايه العظيم زلك الخزي العظيم. الم تعلم انه من يحدد الله ورسوله فان له نار جهنم خالدا فيها زلك الخزي العظيم. يبقى النار هي الخزي العزيم
يعني لو واحد يا اخوانا ربنا يعافينا واياكم عمل كل حاجة في الدنيا وحصل كل نعيم في الدنيا بس لا قدر الله دخل النار ده الخزي العزيم والفوز الكبير في الجنة
حتى لو انت اتحرقت في الدنيا زي ما ربنا قال في سورة البروج ان الذين امنوا وعملوا الصالحات لهم جنات تجري من تحتها الانهار ذلك الفوز الكبير يبقى الفوز الكبير انك تدخل الجنة حتى لو انت طالع من الدنيا محروق زي اصحاب الاخدود كده
والخزي العزيم للابعد ان هو يبتلى ويقدر عليه مسألة النار ويحاسب بالنار والعياذ بالله حتى لو نعم في الدنيا. يؤتى كما في الحديث الصحيح يؤتى بانعم اهل الارض اكتر واحد شاف نعيم في الدنيا
في الاكل والشرب واللبس والزواج والحياة كلها. والتبجيل والتعظيم. خد كل النعيم وهو من اهل النار. فيصبغ في النار صبغة. يتغمس بس غمسة كده فيقال له هل رأيت نعيما قط؟ فيقول لا يا رب. ما رأيت نعيما قط
ويؤتى بابئس اهل الارض. اكتر واحد شاف بؤس شاف مرض. شاف فقر شاف حرمان. شاف تسلط من الظالمين. شاف الطاهات وهو من اهل الجنة فيصبغ في الجنة صبغة فيقال له هل رأيت شقاء قط؟ او بؤسا قط؟ فيقول لا يا رب
تبغي النجاة ولم تسلك مسالكها. ان السفينة لا تجري على اليبس يوم القيامة لا مال ولا ولد وضمة القبر تنسي ليلة العرس. اسأل الله سبحانه وتعالى ان يجعلني واياكم ممن يستمعون القول فيتبعون احسنه. اقول قولي هذا واستغفر الله لي ولكم